OpenLLM-France/wikimedia huggingface dataset:
# Fu Baoshi

Fu Baoshi (xinès: 傅抱石) fou un pintor xinès contemporani, paisatgista i dissenyador de segells (amb tinta vermella). A partir de 1949 es va adherir, amb entusiasme, al projecte de la “Nova Xina” impulsada pel dirigents de la República Popular que acabava d'instaurar-se..nascut el 1904 nascut el 1904 a Xinyu província de Jiangxi i mort el 1965. Va ser director de l'”Escola de Pintura de la província de Jiangsu”. Va exercir el càrrec de sots-president de la “Federació d'artistes xinesos”. També va ser professor del “Departament d'Art de la Universitat Central de Nanjing”
Aquest artista, més aviat autodidacta, exponent del corrent tradicionalista tot fent servir mètodes occidentals, va ser un dels artistes preferits del president Mao Zedong. Va aprofundir els seus coneixements de la pintura xinesa al Japó, en un dels pocs viatges que va fer a l'estranger. En aquest país, a diferència de la Xina, existien exposicions públiques sobre art xinès (a la seva pàtria les grans obres pertanyien a particulars). En els seus treballs hi trobem aportacions de la pintura del Japó. Es va dedicar a traduir monografies japoneses sobre art xinès al mandarí. Pintava amb tinta sobre paper, fugint de la dependència de la cal·ligrafia i amb esquitxos i apartant-se del monocromatisme. Va destacar com a pintor de paisatges i de figures dels segles IV i III aC. Amb les noves orientacions de les autoritats comunistes, les seves pintures ja no representaven tant paisatges muntanyencs anteriors sinó fàbriques, avions, soldats, etc. No obstant, no caure en la temptació de les limitacions del realisme soviètic. El Museu de Nanjing guarda una quantitat important de les seves obres més representatives.
És autor de diversos estudis sobre belles arts. Amb 25 anys va escriure “Sobre l'evolució de la pintura xinesa”. També ha realitzat investigacions sobre artistes que es van dedicar a la pintura de paisatges al llarga de la història del seu país.

## Bibliografia

* “A history of art in 20th-century “China “ de Lu Peng i prefacis de Bruce Doar i Fan Jingzhong. Pàg. 573

## Enllaços externs

Sobre l'exposició: “Chinese Art in an Age of Revolution” (“Art xinès en una época de revolució”):
* http://china-files.com/es/link/16387/fu-baoshi-uno-de-los-maestros-de-la-pintura-tradicional-china-en-el-met Arxivat 2014-03-09 a Wayback Machine.
* http://www.20minutos.es/noticia/1280746/0/artista-chino/fu-baoshi/espontaneidad-borracho/
* http://centrodeartigos.com/articulos-educativos/article_8103.html
# Frozen Bubble

El Frozen Bubble és un joc d'ordinador de l'estil de Puzzle Bobble que destaca per ser programari lliure i estar disponible per diversos sistemes operatius, entre els quals Linux, Mac OS X, Windows. A més, també hi ha disponible un applet Java que permet jugar-hi des d'Internet sense baixar-vos ni instal·lar-vos res.
La versió original del Frozen Bubble va ser escrita en Perl per Guillaume Cottenceau, i funciona amb la llibreria Simple DirectMedia Layer (SDL). El joc inclou 100 nivells de dificultat i un editor de nivells. Els grups de boles del mateix color desapareixen i el joc consisteix a netejar completament la pantalla abans que es toqui la part superior del terreny de joc amb alguna bola. El terreny de joc es redueix a mesura que passa el temps i es torna a ampliar quan s'aconsegueix finalitzar el nivell (fent desaparèixer totes les boles).
La versió 2.0 es caracteritza per permetre multijugadors, jugar per la xarxa local, o per Internet. De moment, aquesta versió només està disponible per a GNU/Linux.
El joc es troba sotmès a la llicència GNU General Public License.

## Característiques

* Mode un jugador, consistent en anar superant nivells.
* Mode dos jugadors al mateix ordinador.
* So Estéreo.
* Editor de nivells.
* 100 nivells a superar, inclou també un editor de nivells.

## Desenvolupadors

* Guillaume Cottenceau: disseny i programació.
* Alexis Younes: gràfics i disseny de la pàgina web.
* Matthias Le Bidan (Matths): so i música.
* Kim and David Joham: editor de nivells.
* Amaury Amblard-Ladurantie: programador de la pàgina web.

## Enllaços externs

* Pàgina oficial Arxivat 2009-01-06 a Wayback Machine., (anglès)
* 73lab.com, pàgina del dissenyador Alexis Younes (anglès)
# Frozen Charlotte

Frozen Charlotte (de l'anglès, Charlotte gelada) és el nom pel qual es coneix a una nina xinesa específica fabricada des d'aproximadament 1850 fins al 1920.
Popular durant l'època victoriana, el nom d'aquesta nina prové d'una balada popular estatunidenca basada en el poema A Corpse Going to a Ball, obra de Seba Smith, el qual relata la història d'una jove anomenada Charlotte que es va negar a portar posat un abric durant un passeig en trineu perquè no volia que el seu bonic vestit quedés ocult, el que va provocar que la petita morís congelada durant el trajecte.
Les nines Frozen Charlotte van ser molt populars als Estats Units d'Amèrica des de finals de segle xix fins a començaments del segle xx, sent la major part fabricades a Alemanya.

## Descripció de la nina

Les Frozen Charlotte representen a una nena dempeus, nua i formada per una sola peça, sense articulacions, de manera que sovint són descrites com «pillar dolls» (nines pilar) o «solid chineses» (xineses sòlides). També se les coneix com a «bathing babies» (nadons de bany) a causa que van ser originalment creades per a la distracció infantil durant el bany.
Les mides d'aquestes nines varien des de menys de 2,5 cm fins a més de 45 cm; les nines més petites eren emprades en ocasions com a sorpresa dins dels púdings de Nadal, i les de menor dimensió com adorn en cases de nines. Aquestes versions eren popularment conegudes com a penny dolls (nines penic) perquè costaven un penic. De vegades alguns models posseïen la part frontal de porcellana esmaltada i la posterior sense esmaltar, que les permetia que surès el cap mirant cap amunt. Així mateix, aquestes nines eren també elaborades en bescuit i podien ser de color blanc, rosa o, molt poc comú, de color negre, amb alguns exemplars lluint camises modelades sobre el cos. Per la seva banda, les versions masculines (identificades pel seu pentinat infantil) són coneguts com a Frozen Charlie (de l'anglès, Charlie gelat).

## Referències

* ↑ «Wells, “Young Charlotte” - Maine Folklife Center - University of Maine» (en anglès). Maine Folklife Center.
* ↑ Fraser, 1963, p. 62.
* ↑ Russell, Nancy. «Frozen Charlotte doll a cool find» (en anglès), 03-05-2012.
* 1 2 3 Coleman, Coleman i Coleman, 1978.
* ↑ Melbourne Museum; Frozen Charlotte Doll (Victoria, 2002)
* ↑ Eaton, 1975.

## Bibliografia

* Coleman, Dorothy S; Coleman, Elizabeth A; Coleman, Evelyn Jk. The Collector's Encyclopedia of Dolls (en anglès). 1, 1978.
* Eaton, Faith. Dolls In Colour (en anglès), 1975.
* Fraser, Antonia. Dolls (en anglès), 1963.
# John Campbell

John Campbell (19 de febrer de 1870 a Renton, West Dunbartonshire, Escòcia - 1906) fou un futbolista escocès del segle xix.
Va jugar com a davanter al Sunderland. Era el germà de l'entrenador del club, Robert Campbell. Debutà al Sunderland el 18 de gener de 1890 enfront del Blackburn Rovers a la FA Cup, on el Sunderland perdé per 4 a 2 a Leamington Road. Jugà amb el Sunderland entre 1890 i 1897, guanyant les lligues de 1892, 1893 i 1895. En 186 partits de lliga marcà 133 gols.
Després fitxà pel Newcastle United. Debutà davant el Woolwich Arsenal FC el 4 de setembre de 1897, marcant un gol en la victòria per 4 a 1. Conduí al Newcastle al seu primer ascens el 1898. En el club marcà 12 gols en 29 partits.
Fou el màxim golejador de la lliga anglesa de futbol els anys 1891-92, 1892-93 i 1894-95.

## Referències

* ↑ «Blackburn 4-2 Sunderland». The Stat Cat. Arxivat de l'original el 2012-04-06. [Consulta: 29 juliol 2008].
* 1 2 «Johnny Campbell». A Love Supreme. Arxivat de l'original el 2012-04-06. [Consulta: 29 juliol 2008].
* ↑ «Johnny Campbell». The Stat Cat. Arxivat de l'original el 2012-04-06. [Consulta: 29 juliol 2008].
* ↑ «Newcastle 4-1 Arsenal». Newcastle United, a statictical journey. [Consulta: 29 juliol 2008].
* ↑ «Johnny Campbell». Newcastle United, a statistical journey. Arxivat de l'original el 2011-07-17. [Consulta: 29 juliol 2008].

## Enllaços externs

* Estadístiques a The Stat CatArxivat 2012-02-20 a Wayback Machine.
# Gemma Freixas

Gemma Freixas (Sant Cugat del Vallès, 1962) és una escriptora i periodista catalana. Llicenciada en filosofia per la Universitat de Barcelona, ha publicat articles a El Periódico de Catalunya, l'Avui i La Vanguardia entre d'altres. Està especialitzada en narrativa de viatges. L'any 2013 va guanyar el Premi Roc Boronat per la seva novel·la Casino de Santa Isabel, una novel·la policíaca on relata el procés d'independència de Guinea Equatorial, segons l'experiència de la seva pròpia família, que va viure durant anys a l'antiga colònia espanyola. El 2015 publicà Malabo i les cendres amb una temàtica similar.

## Obra

* Tanaka, un recorrido por la actual Myanmar (2003)
* Djoliba, la curva del Níger en Mali (2009)
* Casino de Santa Isabel (2013)
* Malabo i les cendres (2015)
* Muso Kunda, la casa de les dones (2017)

## Referències

* 1 2 «Gemma Freixas». Grup 62. [Consulta: 12 setembre 2015].
* ↑ «Gemma Freixas guanya el Roc Boronat de l'ONCE amb una novel·la detectivesca». Ara, 08-03-2013.
* ↑ «Gemma Freixas relata la independencia de Guinea Ecuatorial en su novela premiada». Europa Press. [Consulta: 12 setembre 2015].

## Enllaços externs

* "Amb la pèrdua de Guinea, l'avi es va quedar sense paradís"
# Fuchsia campii

Fuchsia campii és una espècie d'arbust que pertany a la família onagràcies.

## Distribució i hàbitat

És originària del sud dels Andes a Equador (Província d'Azuay i Província de Loja). Habita els vessants de muntanyes humits i plujosos, a una altitud de 2.300-3.500 metres, i a les zones forestals situades enmig de praderies. Ocasionalment se la veu créixer al costat de rierols i camins.
Una població de F. campii està protegida dins del Parc Nacional Podocarpus i una altra també al Parc Nacional Caixes.

## Taxonomia

Fuchsia campii va ser descrita per Paul Edward Berry i publicada a Novon 5(4): 318–320, f. 1 a–f. 1995.

### Etimologia

Fuchsia: nom genèric descrit per primera vegada per Charles Plumier a finals del segle xvii, i anomenada en honor del botànic alemany, Leonhart Fuchs (1501-1566).
campii: epítet

## Vegeu també

* Història de la Botànica

## Referències

* ↑ «Plant Name Details for Fuchsia campii». IPNI. [Consulta: 24 octubre 2009].
* ↑ Assessors: León-Yánez, S.; Pitman, N. / Evaluators: Valencia, R.; Pitman, N.; León-Yánez, S.; Jørgensen, P.M. (Ecuador Plants Red List Authority). «Fuchsia campii in IUCN 2009». IUCN Red List of Threatened Species. Vers. 2009.1. International Union for Conservation of Nature and Natural Resources, 2004. [Consulta: 26 octubre 2009].
* ↑ «Fuchsia campii». Tropicos.org. Missouri Botanical Garden. [Consulta: 18 abril 2013].
* ↑ Fuchsia campii en PlantList

## Bibliografia

* Berry, P. I. 1995. Two new species of Fuchsia section Fuchsia (Onagraceae) from southern Equador. Novon 5(4): 318–322.
* Jørgensen, P. M. & S. Lleó-Yánez. (editors) 1999. Cat. Vasc. Pl. Equador Monogr. Syst. Bot. Miss. Bot. Gard. 75: i–viii, 1–1181. Missouri Botanical Garden, St. Louis.
* Lleó Yánez, S., R. València Reyes, N. C. A. Pitman, L. Endara, C. Ulloa Ulloa & H. Navarrete. 2011. Llibre Rojo Pl. Endémic. Equador, 2 ed. 1–957. Herbario QCA, Pontifícia Universitat Catòlica de l'Equador, Quito.
* València Reyes, R., N. C. A. Pitman, S. Lleó-Yánez & P. M. Jørgensen. 2000. Llibre Rojo Pl. Endémic. Equador 2000 i–v, 1–489. Herbario QCA, Pontifícia Universitat Catòlica de l'Equador, Quito.
# Kharsi

Kharsi o Kharsi Jhalaria (Kharsia) fou un estat tributari protegit del tipus thakurat garantit per un temps a l'agència d'Indore i després a l'agència de Bhopal. Estava administrat per dos thakurs rajputs rathors que a finals del segle XIX eren Balwant Singh i Datar Singh, que eren cosins i cadascun representava a una branca de la família. Rebien subsidis (tankhes) dels Sindhia de Gwalior i dels rages de Dewas, sobirans feudals conjunts del thakurat, garantit pels britànics. Els primers thakurs garantits pels britànics foren Swanip Singh i Fatah Singh. La tankha de Gwalior era de 175 lliures i la de Dewas de 22 lliures. La superfície era en total de 26 km² sense cap poble important sent els llogarets principals Kharsi i Jhalaria.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Vilaginés

Vilaginés és una masia situada al municipi de Castellar de la Ribera, a la comarca catalana del Solsonès.
Situada als peus del Serrat de Vilaginés.

## Enllaços externs

* Fototeca del Solsonès: Article referit a aquesta masia
# Angina de Prinzmetal

L'angina de Prinzmetal o angina variant de Prinzmetal és un trastorn cardíac caracteritzat per una angina de pit (dolor de pit) causada per l'estrenyiment transitori d'una artèria coronària causada per la contracció del múscul llis de la seva paret. Te lloc característicament de matinada, i no necessàriament està associada a l'esforç. Va ser descrita el 1959 pel cardiòleg estatunidenc Myron Prinzmetal (1908-1987).

## Epidemiologia

Aquest trastorn te lloc en aproximadament en un 2% dels pacients amb angina de pit, amb una prevalença major en les dones que no pas en els homes entre les edats de 40 a 50 anys. El fumar cigarrets, l'alcohol i la cocaïna són els factors de risc més importants.

## Causes

És un tipus d'oclusió arterial que no està relacionada amb l'ateroesclerosi. Està associat amb espasmes de la musculatura que embolica a l'artèria coronària, una artèria que irriga al cor, fent que aquesta s'estrenyi, disminuint o detenint temporalment el flux sanguini que nodreix al cor.

## Símptomes

Els símptomes en general tenen lloc entre la mitjanit i les 8 del matí, en repòs, i no amb esforç, a diferència de l'angina típica. Si existeix ateroesclerosi concomitant, és en general lleu o almenys no en proporció al grau dels símptomes.

## Diagnòstic

L'examen més comú és l'angiografia coronària, injectant agents químics (ergonovina, metilergonovina o acetilcolina) en l'artèria coronària per que provoquin un espasme. L'aparició d'espasmes exagerats confirmen el diagnòstic de la síndrome de Prinzmetal.
Amb freqüència s'observen canvis específics en el ECG, per exemple, un desnivell del segment ST (elevat més freqüent que invertit). Algunes dels enzims cardíacs com la creatina-cinasa i la troponina I poden estar elevades, si la isquèmia provoca dany en el miocardi. Ocasionalment es fan altres exàmens com un ecocardiograma.

## Tractament

El diagnòstic i tractament primerencs prevenen esdeveniments més greus, com un infart, i fins i tot una mort sobtada. L'angina de Prinzmetal típicament respon als nitrats i als bloquejadors dels canals de calci. Estan contraindicats els betabloquejants, perquè poden induir un vasoespasme.

## Referències

* ↑ [Prinzmetal M, Kennamer R, Merliss R. A variant form of angina pectoris. Am J Med 1959;27:375-88. PMID: 14434946.]
* ↑ Filippo Crea, Gaetano A. Lanza. Instituto di Cardiologia, Università Cattolica del Sacro Cuore. Roma. Citat a HemoDinamiaDelSur Arxivat 2017-12-01 a Wayback Machine..
* ↑ MedlinePlus - Espasme de la artèria coronària
* ↑ Texas Heart Institute at St. Luke's Episcopal Hospital - Angina de pit
* ↑ Manuals de Cardiologia. Temes comuns de cardiologia per a metges de totes les especialitats. Llibre virtual - : Dr. Reinaldo Mano.

## Enllaços externs

* Manual Merck Malaltia de les artèries coronàries.
# Meiji

«Meiji» té aquests significats:
* Emperador Meiji: Mutsuhito, qui regnà durant l'era Meiji.
* Era Meiji: Període de la història del Japó.
* Restauració Meiji: Revolució industrial japonesa transcorreguda entre 1866 i 1869.
# Adolfo Arenaza Basanta

Adolfo Arenaza Basanta (Bilbao) va ser un empresari i polític espanyol, procurador a Corts durant la dictadura franquista. Militant albiñanista biscaí, pertanyent al Partit Nacionalista Español durant la Segona República. Durant la Guerra Civil Espanyola va servir d'enllaç del general Mola. Va ser el fundador de la productora cinematogràfica Hércules Films. Va ser Procurador de representació sindical en la I Legislatura de les Corts Espanyoles (1943-1946) pels empresaris del Sindicat Nacional de l'Espectacle.

## Referències

* Diari ABC, 03/11/1942
# Resolució 1100 del Consell de Seguretat de les Nacions Unides

La Resolució 1100 del Consell de Seguretat de les Nacions Unides fou adoptada per unanimitat el 27 de març de 1997. Després de recordar totes les resolucions sobre la situació a Libèria, en particular la Resolució 1083 (1996), el Consell va prorrogar el mandat de la Missió d'Observació de les Nacions Unides a Libèria (UNOMIL) fins al 30 de juny de 1997.
Segons l'informe del Secretari General Kofi Annan, la situació a Libèria ha millorat, hi ha hagut una revitalització de la societat liberiana i s'han iniciat els preparatius per a eleccions generals de 1997. Havien estat programades per al 30 de maig de 1997 d'acord amb la Comunitat Econòmica dels Estats de l'Àfrica Occidental (ECOWAS) i eren essencials per al procés de pau.
El Consell de Seguretat va expressar la seva preocupació per les demores durant la instal·lació de la Comissió Nacional Electoral de Libèria i la reconstitució de la Cort Suprema de Justícia de Libèria. Es va demanar a la comunitat internacional que financés les eleccions i les operacions de la UNOMIL i el Grup de Monitorització de la Comunitat d'Estats de l'Àfrica Occidental. La resolució va ressaltar la importància per al respecte dels drets humans i el dret de tornar dels refugiats, mentre que havia començat el desarmament de les faccions en conflicte. A més, es va recordar a tots els països el seu deure d'observar estrictament l'embargament d'armes contra Libèria imposat a la Resolució 788 (1992) i denunciar-ne les violacions al Comitè establert a la Resolució 985 (1995).
La resolució 1100 va concloure demanant al Secretari General que informés al Consell abans del 20 de juny de 1997 sobre els esdeveniments a Libèria, en particular pel que fa al procés electoral.

## Referències

* ↑ «Security Council extends mandate of UNOMIL until 30 June». United Nations, 27-03-1997.
* ↑ «Liberia – UN's peacekeeping efforts». UN Chronicle, 1997.
* ↑ Mgbeoji, Ikechi. Collective Insecurity: The Liberian Crisis, Unilateralism, and Global Order. UBC Press, 2004, p. 122. ISBN 978-0-7748-1037-1.

## Vegeu també

* Llista de resolucions del Consell de Seguretat de les Nacions Unides 1001 a la 1100 (1995 - 1997)
* Primera Guerra Civil liberiana

## Enllaços externs

* PDF Text de la Resolució a UN.org
# Perognathus alticola

Perognathus alticola és una espècie de rosegador de la família dels heteròmids. És endèmica del sud de Califòrnia (Estats Units), on viu a altituds d'entre 1.070 i 1.830 msnm. Es tracta d'un animal nocturn que s'alimenta de llavors i diversos tipus de matèria vegetal i animal. El seu hàbitat natural primari són les zones amb herba, males herbes o Pteridium que estan situades entre artemísies i altres matolls. Està amenaçada per la pertorbació del seu entorn per l'activitat humana.

## Referències

* ↑ «Erratum and Nomenclature Committee Opinion on use of Perognathus alticola versus P. alticolus» (en anglès). Journal of Mammalogy, 2014.
* ↑ Linzey, A. V.; NatureServe (Hammerson, G.). Perognathus alticolus. UICN 2008. Llista Vermella d'espècies amenaçades de la UICN, edició 2008, consultada el 13 agost 2015.
# Marta Llorens i Garcia

Marta Llorens i Garcia (Vilanova i la Geltrú, Garraf, 1962) és una política catalana, diputada al Parlament de Catalunya en la VII, VIII, IX i X Legislatures.
Ha treballat com a graduada social i administradora de finques. Milita a Unió Democràtica de Catalunya (UDC) des de 1987, on ha estat secretària de Política Local, secretària d'Organització i secretària general adjunta del Comitè de Govern d'UDC. Ha estat regidora de l'Ajuntament de Vilanova i la Geltrú per CiU del 1995 al 2003, i fou escollida diputada per la província de Barcelona a les eleccions al Parlament de Catalunya de 2003, 2006, 2010 i 2012.

## Referències

* ↑ Diputats del Parlament de Catalunya en la VII Legislatura p. 178

## Enllaços externs

* Biografia de Marta Llorens al Parlament de Catalunya
# Mas de Catxapó

El Mas de Catxapó és un mas situat al municipi de l'Ampolla a la comarca catalana del Baix Ebre.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ «Mas de Catxapó». Gran Enciclopèdia Catalana. Barcelona: Grup Enciclopèdia Catalana.
# Masquerade (videojoc)

Masquerade va ser un videojoc d'aventura del gènere policíac per als microordinadors Apple II i Commodore 64, alliberat el 1983.
El joc era considerat tan difícil que Phoenix va organitzar un concurs en què va oferir un premi de 1.000 US$ a qualsevol que va resoldre l'enigma. L'empresa va ser venuda abans que el concurs va acabar, però el distribuïdor American Eagle sembla haver pagat el premi a una senyora resident a Nova York.

## Jugabilitat

El personatge principal és un detectiu que està treballant en un cas. La gent no col·labora i les pistes no han servit de res, fins que troba un col·laborador d'una organització criminal. El segueix a un hotel per reduir-lo. Amb alguns elements que portava a sobre, es pot trobar un nou enfocament del cas.
Masquerade és una aventura de text gràfic on es veu una imatge de cada lloc on es troba, mentre que el text que hi ha a sota descriu el que es pot veure. S'utilitza el teclat per escriure ordres per controlar el personatge i interactuar amb diferents llocs i persones.

## Referències

* 1 2 «Masquerade» (en anglès). GUE. Arxivat de l'original el 2007-08-15. [Consulta: 8 febrer 2010].
* ↑ «Masquerade for Apple II (1983)» (en anglès). MobyGames. [Consulta: 13 juliol 2019].

## Enllaços externs

* Phoenix Software (títols)(anglès)
# Masqat i Oman

El sultanat de Masqat i Oman fou un estat independent sobre el que Gran Bretanya va establir el protectorat el 1891. Els sultans de Masqat, de la dinastia Al Said, governaven la costa directament, i la seva preeminença era reconeguda per les tribus del interior (Oman) en general ibadites. El 1913 les tribus ibadites van elegir un imam i després d'uns anys de conflicte, pel tractat de Sib de 1920, el sultà de Masqat va reconèixer l'autonomia plena de l'imamat però com a part del sultanat de Masqat i Oman (el sultà governava un territori i l'imam un altre, però el sultà s'erigia en sobirà suprem d'ambdós territoris).
El 1954 el sultà de Masqat va voler estendre els seus territoris cap al interior, al imamat d'Oman, on s'havien descobert bosses de petroli, al·legant la seva condició de sultà de Masqat i Oman; l'imam va intentar resistir però fou derrotat i va fugir a l'Aràbia Saudita el 1955; va retornar el 1957 i quasi tots els caps tribals li van donar suport recuperant el imamat; el sultà va demanar ajut a Gran Bretanya i va esclatar la guerra; Nizwa, capital de l'imamat fou bombardejada per avions britànics i ocupada el 1957; les darreres tropes ibadites de l'imam van resistir fins al 1959. El sultà de Masqat fou en endavant sultà de Masqat i Oman unificat; l'agost de 1970 es va canviar el nom a sultanat d'Oman.

## Referències

* Enciclopèdia Espasa, suplement 1957-1958